Шарл-Огюстен дьо Сент-Бьов
На Виктор Юго

Превод от френски: Пенчо Симов, 1978

chitanka.info

Духът ви е велик и мисълта ви все

към висоти лети; като тръстики ние

сме пред дъха ви — той за миг да ни превие

спокойно би могъл и да ни отнесе.

Но вашето сърце не може да внесе

сред дружбата раздор — във него жар се крие

и благороден нрав; и щом пред нас сте вие,

една другарска длан дланта ще разтресе!

Безумно смел боец сте вие — рицар с брони:

съгледа ли дете, което сълзи рони,

наглася го да спи във шлема си така,

че ръкавицата, от як метал кована,

е с допир чудно лек; дланта ви през стомана

докосва с нежността на майчина ръка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.